techiaith/cofnodycynulliad_en-cy huggingface dataset:
English: I'm grateful to the Minister for her statement. Minister, in your statement you referenced the food box scheme, and I think many of our constituents across the whole of Wales, some of the most vulnerable people, will have been very grateful for it, but I know that you're aware that there have been some issues. It hasn't been possible to include local food and local produce, for example, and certainly I know that in my region in Ceredigion, some of the fresh food, when it arrived, was past its sell-by date or, in some cases, unfortunately, actually off. Am I right to understand, Minister, that it has now reached the point with that contract where there is a break clause and you will be able to reconsider how the food boxes might be provided? I know that there are local authorities in my region, Ceredigion and Carmarthenshire, who would be very keen to take up that work on your behalf, and that would enable them to work with local companies and with local food suppliers so that people would get fresher food and would also be supporting local food chains. So, I wonder if you can tell us any more about that today. That's not to criticise the work that's already been done, that's not what I mean, but I think now there ought to be a chance for us to be using that investment not only to support the most vulnerable citizens, which is the most important thing, but also to support our local food producers.
Welsh: Rwy'n ddiolchgar i'r Gweinidog am ei datganiad. Gweinidog, yn eich datganiad fe wnaethoch chi gyfeirio at y cynllun bocs bwyd, a chredaf y bydd llawer o'n hetholwyr ledled Cymru gyfan, rhai o'r bobl fwyaf agored i niwed, wedi bod yn ddiolchgar iawn amdano, ond gwn eich bod yn ymwybodol y bu rhai problemau. Nid yw wedi bod yn bosibl cynnwys bwyd lleol a chynnyrch lleol, er enghraifft, ac yn sicr rwy'n gwybod bod rhywfaint o'r bwyd ffres, pan gyrhaeddodd, yn fy rhanbarth i yng Ngheredigion wedi bod heibio ei ddyddiad gwerthu neu, mewn rhai achosion, yn anffodus, wedi pydru, mewn gwirionedd. A wyf i'n iawn i ddeall, Gweinidog, ei fod bellach wedi cyrraedd y pwynt gyda'r contract hwnnw lle mae cymal terfynu ac y byddwch chi'n gallu ailystyried sut y gellid darparu'r bocsys bwyd? Gwn fod awdurdodau lleol yn fy rhanbarth i, Ceredigion a Sir Gaerfyrddin, a fyddai'n awyddus iawn i ymgymryd â'r gwaith hwnnw ar eich rhan, a byddai hynny'n eu galluogi i weithio gyda chwmnïau lleol a chyda chyflenwyr bwyd lleol fel y byddai pobl yn cael bwyd mwy ffres ac y bydden nhw hefyd yn cefnogi cadwyni bwyd lleol. Felly, tybed a wnewch chi ddweud rhagor wrthym am hynny heddiw. Nid yw hynny'n beirniadu'r gwaith sydd eisoes wedi'i wneud, nid dyna'r wyf yn ei feddwl, ond rwy'n credu nawr y dylai fod cyfle i ni ddefnyddio'r buddsoddiad hwnnw nid yn unig i gefnogi'r dinasyddion mwyaf agored i niwed, sef y peth pwysicaf, ond hefyd i gefnogi ein cynhyrchwyr bwyd lleol.
English: Mike Hedges. I can't see Mike Hedges. The significant difference from sitting and chairing in the Senedd is I know exactly where you sit in the Senedd; on my Zoom screen, you keep moving around, and especially Mike Hedges, who has just reappeared as I was talking. I call you, Mike Hedges.
Welsh: Mike Hedges. Ni allaf weld Mike Hedges. Y gwahaniaeth sylweddol rhwng eistedd a chadeirio yn y Senedd yw fy mod i'n gwybod yn union ble yr ydych chi'n eistedd yn y Senedd; ar fy sgrin Zoom, rydych chi'n cadw symud o gwmpas, ac yn enwedig Mike Hedges, sydd newydd ailymddangos fel yr oeddwn yn siarad. Galwaf arnoch chi, Mike Hedges.
English: Thank you, Presiding Officer. I would like to talk about animal welfare. Can I just say that Andrew Davies is speaking for very many of us in the Assembly when he talked about the need for Lucy's law? I believe there is virtually unanimous support for bringing in Lucy's law, and can I say that the Climate Change, Environment and Rural Affairs Committee would do anything that you ask of us in order to get Lucy's law implemented in Wales? Can I also ask you: will you join me in congratulating the Dogs Trust on what they're doing in supporting those people who are homeless in terms of looking after their dogs and trying to make sure that they don't lose their dog or don't have to remain homeless in order to keep their dogs? On two other areas of animal welfare, can you provide an update on the new code of practice that has been recommended for the keeping of rabbits? And what is the current position of Government guidance for the keeping of primates, and when is that to be proposed? Although, if it was up to me, I'd ban the keeping of primates as I think it's fundamentally wrong, but if there is going to be Government action, can you tell us when it's likely to happen?
Welsh: Diolch, Llywydd. Hoffwn siarad am les anifeiliaid. A gaf i ddweud bod Andrew Davies yn siarad ar ran llawer ohonom ni yn y Cynulliad pan soniodd am yr angen am gyfraith Lucy? Credaf fod cefnogaeth bron yn unfrydol i gyflwyno cyfraith Lucy, ac a gaf i ddweud y byddai'r Pwyllgor Newid Hinsawdd, Amgylchedd a Materion Gwledig yn gwneud unrhyw beth yr ydych chi'n ei ofyn i ni er mwyn i gyfraith Lucy gael ei gweithredu yng Nghymru? A gaf i ofyn i chi hefyd: a wnewch chi ymuno â mi i longyfarch yr Ymddiriedolaeth Cŵn ar yr hyn y maen nhw'n ei wneud o ran cefnogi'r bobl hynny sy'n ddigartref o ran gofalu am eu cŵn a cheisio gwneud yn siŵr nad ydyn nhw'n colli eu ci neu nad oes yn rhaid iddyn nhw aros yn ddigartref er mwyn cadw eu cŵn? O ran dau faes arall o les anifeiliaid, a wnewch chi roi'r wybodaeth ddiweddaraf am y cod ymarfer newydd sydd wedi'i argymell ar gyfer cadw cwningod? A beth yw sefyllfa bresennol canllawiau'r Llywodraeth ar gyfer cadw primatiaid, a phryd y bydd hynny'n cael ei gynnig? Er, os mai fy mhenderfyniad i oedd hynny, byddwn yn gwahardd cadw primatiaid gan fy mod yn credu bod hynny'n anghywir yn ei hanfod, ond os bydd y Llywodraeth yn gweithredu, a wnewch chi ddweud wrthym ni pryd y mae'n debygol o ddigwydd?
English: Thank you, Mike, and thank you for that offer from the committee that you chair to support me with Lucy's law. You are quite right, I think there is unanimous political will to see Lucy's law here in Wales, and that includes myself as well. I said in an earlier answer, as you heard, to Andrew R.T. Davies that I will be meeting with the chief veterinary officer tomorrow and officials, and it's just making sure that we have time in that legislative programme. But I'm sure that all Members will recognise the huge demand on the legislative programme in relation to, well, obviously, in light of the COVID-19 pandemic, but also as we go through the EU transition period. I saw myself in my MS inbox, an e-mail from the Dogs Trust this morning and I thought it was excellent, the work that they were doing in relation to homeless people and their dogs. So, yes, I'm very happy to commend that, too. In relation to the two codes of practice that you refer to, obviously that work, it's ongoing, but it could be that it's been paused in light of COVID-19. So, I will update Members as soon as I have more to say on that.
Welsh: Diolch, Mike, a diolch i chi am y cynnig hwnnw gan y pwyllgor yr ydych chi'n ei gadeirio i'm cefnogi gyda chyfraith Lucy. Rydych chi yn llygad eich lle, rwy'n credu bod ewyllys wleidyddol unfrydol i weld cyfraith Lucy yma yng Nghymru, ac mae hynny'n cynnwys fi fy hun hefyd. Dywedais mewn ateb cynharach, fel y clywsoch chi, i Andrew R.T. Davies y byddaf yn cwrdd â'r prif swyddog milfeddygol yfory a swyddogion, ac mai'r cyfan sydd angen ei wneud yw sicrhau bod gennym ni amser yn y rhaglen ddeddfwriaethol honno. Ond rwy'n siŵr y bydd pob aelod yn cydnabod y galw aruthrol ar y rhaglen ddeddfwriaethol ynglŷn ag, yn amlwg, yng ngoleuni pandemig COVID-19, ond hefyd wrth i ni fynd drwy gyfnod pontio'r UE. Gwelais fy hun yn fy mewnflwch AS, e-bost oddi wrth yr Ymddiriedolaeth Cŵn y bore yma ac roeddwn yn credu ei fod yn ardderchog, y gwaith yr oedden nhw'n ei wneud ynglŷn â phobl ddigartref a'u cŵn. Felly, ydw, rwy'n falch iawn o gymeradwyo hynny hefyd. O ran y ddau god ymarfer yr ydych chi'n cyfeirio atyn nhw, yn amlwg y gwaith hwnnw, mae'n parhau, ond mae'n bosibl ei fod wedi'i oedi yng ngoleuni COVID-19. Felly, fe wnaf i ddiweddaru'r Aelodau cyn gynted ag y bydd gennyf fwy i'w ddweud am hynny.
English: Minister, you've consistently talked about animal welfare both today and, of course, ever since you were appointed to this important role, and I share your commitment to animal welfare. One thing that you could do to support animal welfare in the current crisis is to establish a Welsh zoo support fund. You'll be aware that the UK Government has established a £14 million zoo support fund to support animal welfare in zoos, aquariums and other animal attractions in England to help get them through the pandemic. That fund provides up to £100,000 on top of the other support that it is already available from the Treasury, in recognition that zoos still have animals that have to be cared for in spite of the fact that they're closed and not receiving anything in terms of income from ticket sales. Now, of course, this sort of fund could provide a huge boost to animal attractions across Wales, including the Welsh Mountain Zoo in my constituency, and places like Anglesey Sea Zoo, Rhyl SeaQuarium and other places in north Wales and, indeed, across the whole of the nation. Will you commit today to establishing a Welsh zoo support fund to support animal welfare in our zoos and animal attractions across Wales?
Welsh: Gweinidog, rydych chi wedi sôn yn gyson am les anifeiliaid heddiw ac, wrth gwrs, ers i chi gael eich penodi i'r swyddogaeth bwysig hon, ac rwy'n rhannu eich ymrwymiad i les anifeiliaid. Un peth y gallech chi ei wneud i gefnogi lles anifeiliaid yn yr argyfwng presennol yw sefydlu cronfa gymorth sŵau Cymru. Byddwch chi'n ymwybodol bod Llywodraeth y DU wedi sefydlu cronfa gymorth gwerth £14 miliwn ar gyfer sŵau i gefnogi lles anifeiliaid mewn sŵau, acwaria ac atyniadau anifeiliaid eraill yn Lloegr i'w helpu yn ystod y pandemig. Mae'r gronfa honno'n darparu hyd at £100,000 ar ben y cymorth arall sydd eisoes ar gael gan y Trysorlys, i gydnabod bod gan sŵau anifeiliaid o hyd sydd angen gofal er gwaethaf y ffaith eu bod ar gau ac nad ydyn nhw yn derbyn unrhyw incwm o werthiant tocynnau. Nawr, wrth gwrs, gallai'r math hwn o gronfa roi hwb enfawr i atyniadau anifeiliaid ledled Cymru, gan gynnwys Sŵ Mynydd Cymru yn fy etholaeth i, a lleoedd fel Sŵ Môr Môn, SeaQuarium y Rhyl a lleoedd eraill yn y gogledd ac, yn wir, ledled y genedl gyfan. A wnewch chi ymrwymo heddiw i sefydlu cronfa gymorth ar gyfer sŵau Cymru i gefnogi lles anifeiliaid yn ein sŵau ac atyniadau anifeiliaid ledled Cymru?
English: Minister, I've been speaking to various stakeholders in the brewing industry as part of my role as chair of the cross-party group on beer and pubs, and they are rightly concerned about the future of this very important industry. So, I wonder if you could make some comments on what type of support is available for them from the Welsh Government, whether or not the brewers in Wales are accessing that support, and will there be long-term support in place to secure the future of this very important industry in Wales post coronavirus?
Welsh: Gweinidog, rwyf wedi bod yn siarad â gwahanol randdeiliaid yn y diwydiant bragu yn rhan o'm swyddogaeth fel cadeirydd y grŵp trawsbleidiol ar gwrw a thafarndai, ac maen nhw'n iawn i bryderu am ddyfodol y diwydiant pwysig iawn hwn. Felly, tybed a wnewch chi wneud rhai sylwadau ynglŷn â pha fath o gymorth sydd ar gael iddyn nhw gan Lywodraeth Cymru, a yw'r bragwyr yng Nghymru yn cael y cymorth hwnnw ai peidio, ac a fydd cymorth tymor hir ar gael i sicrhau dyfodol y diwydiant pwysig iawn hwn yng Nghymru ar ôl y coronafeirws?
English: More than six weeks into lockdown, consumer champion Which? published their findings that thousands of very high-risk or extremely vulnerable people across the UK are struggling to access the food and basic supplies they desperately need amid the coronavirus pandemic. Based on the huge number of reports they're seeing from vulnerable people struggling to get access to basic food and supplies, they state that although Governments in Wales, England and Scotland have provided the supermarkets with edited lists of those who fall in the extremely vulnerable category, it's clear that the current system is not working for those who need it the most. How do you therefore respond to their evidence-based conclusions that, 'The governments across the UK must now urgently coordinate their approach to make sure that no vulnerable person has to navigate confusing, long-winded and complicated systems in order to access food during the pandemic lockdown.'?
Welsh: Mwy na chwe wythnos i mewn i'r cyfyngiadau symud, mae'r eiriolwr defnyddwyr Which? wedi cyhoeddi eu canfyddiadau bod miloedd o bobl risg uchel iawn neu eithriadol agored i niwed ledled y DU yn ei chael hi'n anodd cael gafael ar y bwyd a'r cyflenwadau sylfaenol y maen nhw eu hangen yn ddybryd yng nghanol y pandemig coronafeirws. Ar sail y nifer enfawr o adroddiadau y maen nhw'n eu gweld gan bobl agored i niwed sy'n ei chael hi'n anodd cael gafael ar fwyd a chyflenwadau sylfaenol, mae'n nhw'n dweud, er bod Llywodraethau yng Nghymru, Lloegr a'r Alban wedi rhoi rhestri wedi'u golygu i'r archfarchnadoedd o'r rhai sy'n disgyn i'r categori eithriadol agored i niwed, mae'n glir nad yw'r system bresennol yn gweithio i'r rheini sydd ei hangen fwyaf. Felly, sut ydych chi'n ymateb i'w casgliadau seiliedig ar dystiolaeth, sef bod yn rhaid i'r llywodraethau ledled y DU yn awr gydgysylltu eu dull o weithredu ar frys er mwyn sicrhau nad oes raid i unrhyw un sy'n agored i niwed lywio systemau dryslyd, hirwyntog a chymhleth er mwyn cael bwyd yn ystod y cyfnod pandemig?
English: Diolch, Llywydd. One of the questions I wanted to raise, which I don't believe has been raised so far, was for an update about the job matching scheme that you launched nearly a month ago. You did say at the time - and we all agreed that we were very concerned about the impact COVID-19 was having on the Welsh agricultural and horticultural sectors - that there might be a potential shortage of labour within those industries and other land-based industries, of course. So whilst I commend you for taking the rapid action that you did to address that problem, do you have an update - either now or to give in the future - about how that is working?
Welsh: Diolch, Llywydd. Un o'r cwestiynau yr oeddwn i eisiau ei godi, nad wyf yn credu ei fod wedi'i godi hyd yma, oedd i gael yr wybodaeth ddiweddaraf am y cynllun paru swyddi y gwnaethoch chi ei lansio bron i fis yn ôl. Fe wnaethoch chi ddweud ar y pryd - ac roeddem ni i gyd yn cytuno ein bod yn bryderus iawn am yr effaith yr oedd COVID-19 yn ei chael ar sectorau amaethyddol a garddwriaethol Cymru - y gallai fod prinder llafur posibl o fewn y diwydiannau hynny a diwydiannau tir eraill, wrth gwrs. Felly, er fy mod yn eich canmol chi am gymryd y camau cyflym a wnaethoch chi i fynd i'r afael â'r broblem honno, a oes gennych chi ddiweddariad - naill ai'n awr neu i'w roi yn y dyfodol - ynghylch sut y mae hynny'n gweithio?
English: Thank you, Minister. And that brings today's proceedings to a close. Thank you, all.
Welsh: Diolch i'r Gweinidog. A dyna ni yn cyrraedd diwedd ein trafodion am y dydd. Diolch i chi i gyd.
English: Good morning, everyone, and welcome to this latest meeting of the Health, Social Care and Sport Committee here in a virtual capacity on Zoom. In accordance with Standing Order 34.19, I, as Chair, have determined that the public are excluded from the committee's meeting in order to protect public health. This meeting will be broadcast live on Senedd.tv.
Welsh: Bore da i chi i gyd i gyfarfod diweddaraf y Pwyllgor Iechyd, Gofal Cymdeithasol a Chwaraeon yma ar gyfarpar rhithwir Zoom. Ac yn unol â Rheol Sefydlog 34.19, rwyf, fel Cadeirydd, yn siriol wedi penderfynu gwahardd y cyhoedd o gyfarfod y pwyllgor at ddibenion diogelu iechyd y cyhoedd. Bydd y cyfarfod felly yn cael ei ddarlledu'n fyw ar Senedd.tv.
English: Under item 1, we have introductions, apologies, substitutions and declarations of interest. May I extend a very warm welcome to my fellow members of the committee the length and breadth of Wales? Good morning to all of you. You will be aware that this meeting is a virtual meeting via video-conferencing - just to make it clear to everyone who is watching today's proceedings on global television. Everyone will be aware that this meeting is bilingual and that an interpretation service is available from Welsh to English. There will be a slight delay after the translation has ended, so you will need to wait five seconds or so before you start speaking after somebody has been speaking in Welsh. The microphones, as you've already heard, are being controlled centrally. So, you don't need to turn them on or off individually. If my internet were to fail, as Chair, then, in the first part of the meeting, Rhun ap Iorwerth will be taking the reins as Chair, and, in the second part, that will be Jayne Bryant. May I ask if any Members have any declarations of interest to make in this session on the inquiry into COVID-19? Well, perhaps I should declare an interest as a member of the Royal College of General Practitioners - I am indeed a member of that organisation, and a number of members of my family are doctors and some are also nurses - before we move on to item 2 and our continuation of our inquiry into COVID-19.
Welsh: O dan eitem 1, cyflwyniadau, ymddiheuriadau, dirprwyon a datgan buddiannau, a allaf estyn croeso i'm cyd-aelodau o'r pwyllgor dros Gymru benbaladr? Bore da i chi i gyd. Yn naturiol, mi fyddwch chi'n ymwybodol bod y cyfarfod rhithwir yma yn digwydd fel hyn ar fideo-gynadledda - jest i'w gwneud hi'n glir i bawb sydd yn gwylio'r trafodaethau yma ar deledu byd-eang. Yn naturiol, bydd pawb yn ymwybodol bod y cyfarfod yma'n ddwyieithog a bod gwasanaeth cyfieithu ar y pryd ar gael o'r Gymraeg i'r Saesneg. Bydd yna rywfaint o oedi wedi i rywun fod yn siarad yn Gymraeg, ac felly mae angen oedi o ryw bum eiliad cyn i chi ddechrau siarad. Mae'r meicroffonau, fel dŷch chi wedi'i glywed eisoes, yn cael eu rheoli'n ganolog. Felly, nid oes angen i chi - unrhyw un ohonom ni - gyffwrdd i ddiffodd neu i ddeffro ein meicroffonau. Os bydd fy rhyngrwyd i yn ffaelu, fel Cadeirydd, yna, yn y rhan gyntaf, bydd Rhun ap Iorwerth yn cymryd drosodd fel Cadeirydd, ac, yn yr ail ran, Jayne Bryant. A allaf ofyn rŵan a oes gyda rhywun fuddiannau i'w datgan yn y sesiwn yma ar, yn naturiol, archwiliad COVID-19? Wel, efallai buasai'n well i fi ddatgan, fel aelod o'r Royal College of General Practitioners, fy mod i yn aelod o'r RCGP, a bod yna nifer o aelodau o fy nheulu i yn feddygon ac ambell un yn nyrs hefyd, cyn inni symud ymlaen i eitem 2 a pharhad o'n hymchwiliad ni i beth sy'n digwydd ar hyn o bryd ac ymchwiliad tymor hir y pwyllgor yma i COVID-19.
English: We have reached an evidence session now with the Royal College of Nursing Wales and the Royal College of General Practitioners Wales. And, in that regard, I'm very pleased to welcome to this meeting Helen Whyley, director of the Royal College of Nursing Wales - good morning, Helen - and also Dr Peter Saul, joint-chair of the Royal College of General Practitioners Wales, and also Dr Rob Morgan, vice-chair of policy, Royal College of General Practitioners Wales. Thanks very much to you for your attendance this morning and all of the evidence that we've received ahead of time from you. And, as is customary, we have a vast number of questions to ask. So, we have an hour, so I ask for succinct questions, and answers as well, please, starting with Rhun ap Iorwerth.
Welsh: Rydym ni wedi cyrraedd rŵan sesiwn dystiolaeth gyda Choleg Nyrsio Brenhinol Cymru a Choleg Brenhinol y Meddygon Teulu. Ac i'r perwyl yna, dwi'n falch iawn o groesawu i'r cyfarfod yma Helen Whyley, cyfarwyddwr, Coleg Nyrsio Brenhinol Cymru - bore da, Helen - a hefyd Dr Peter Saul, cyd-gadeirydd, Coleg Brenhinol y Meddygon Teulu, a hefyd Dr Rob Morgan, is-gadeirydd polisi, Coleg Brenhinol y Meddygon Teulu. Diolch yn fawr iawn ichi am eich presenoldeb a phob tystiolaeth rydym ni wedi ei derbyn ymlaen llaw gennych chi. Ac, yn ôl ein harfer, mae gyda ni nifer helaeth o gwestiynau. Felly, a allaf erfyn - awr sydd gyda ni - cwestiynau byr, a gydag ychydig bach o lwc, atebion cryno hefyd, gan ddechrau efo Rhun ap Iorwerth?
English: Good morning to you. And I want to start, if I may, with your high-level impressions. We'll have more time to go into detail, but the headlines, if you will, and your impressions of the communication that there has been between different Government agencies and yourselves over this period. First of all, what are the headline messages that you have been hearing from your members, the concerns that have been expressed by your members, over this period of pandemic in Wales? And perhaps we should start with the Royal College of Nursing.
Welsh: Bore da iawn i chi. A dwi am ddechrau, os caf i, efo'ch argraffiadau lefel uchaf. Mi gawn ni fwy o amser i fynd i fanylion, ond penawdau, os leiciwch chi, i ddechrau efo hi, ac ychydig o argraffiadau ynglŷn â'r cyfathrebu sydd wedi bod rhwng gwahanol asiantaethau o'r Llywodraeth a chithau yn y cyfnod yma. Yn gyntaf, beth ydy'r prif negeseuon rydych chi wedi bod yn eu clywed gan eich aelodau chi, y prif bryderon sydd wedi cael eu clywed gan eich aelodau chi, dros y cyfnod yma o bandemig yng Nghymru? A beth am inni ddechrau efo'r Coleg Nyrsio Brenhinol?
English: I am very grateful to you for summarising in that way, and thank you very much for the paper that you submitted ahead of time. I'll return to that final point in a moment, but what about you, as Royal College of General Practitioners - what are the headline messages that you've been hearing from your members? Dr Saul first.
Welsh: Dwi yn ddiolchgar iawn i chi am grynhoi yn y modd yna, ac yn ddiolchgar i chi am y papur wnaethoch gyflwyno ymlaen llaw. Dof i'n ôl at y pwynt olaf yna mewn eiliad, ond atoch chi, fel Coleg Brenhinol yr Ymarferwyr Cyffredinol - beth ydy'r prif negeseuon rydych chi wedi bod yn eu clywed gan eich aelodau chi? Dr Saul yn gyntaf.
English: Thank you very much for that. If I may come back to you, Helen Whyley, I'm very pleased to hear that communication has improved between the Government and you. I, as a Member, was trying to encourage the Government - and perhaps other members of the committee have done likewise, have been encouraging the Government - to be communicating better with the RCN. What was the problem initially? Was it a lack of thought given to communication? In learning lessons from this, do we need to ensure that, from the beginning of a period like this, there are processes put in place to ensure that communication happens, not just to decide what we're doing as a Government, but how we tell people and communicate what we're doing with them and ask for their input?
Welsh: Diolch yn fawr iawn i chi am hynny. Os caf i ddod yn ôl atoch chi, Helen Whyley, dwi'n falch o glywed bod cyfathrebu wedi gwella rhwng y Llywodraeth a chithau. Mi fues i, fel Aelod, yn trio annog y Llywodraeth - a dwi'n siŵr bod aelodau eraill o'r pwyllgor yma wedi bod yn gwneud yr un fath, yn annog y Llywodraeth - i gyfathrebu'n gliriach efo'r RCN. Beth oedd y broblem? Ai diffyg meddwl ynglŷn â sut i gyfathrebu oedd yna? Hynny ydy, oes angen, wrth ddysgu gwersi o hyn, sicrhau o ddechrau pennod fel hyn fod yna brosesau yn cael eu rhoi mewn lle i sicrhau bod cyfathrebu yn digwydd, nid jest penderfynu beth rydym ni'n ei wneud fel Llywodraeth ond sut rydym ni'n dweud wrth bobl eraill beth rydym ni'n ei wneud a chael eu mewnbwn nhw?